[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 18.2.2009

COM(2009) 86 окончателен

2007/0013 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА ОТНОСНО ЛЕТИЩНИТЕ ТАКСИ

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2007/0013 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА ОТНОСНО ЛЕТИЩНИТЕ ТАКСИ

1. Въведение

Съгласно разпоредбите на член 251, параграф 2, трета алинея, буква в) от Договора за ЕО Комисията представя становище относно измененията, предложени от Европейския парламент на второ четене. Комисията излага по-долу становището си относно 31 изменения, предложени от Парламента.

2. Контекст

Дата на предаване на предложението на Европейския парламент и Съвета (документ COM(2006)820 окончателен — 2007/0013/COD): | 29 януари 2007 г. |

Дата на становището на Европейския икономически и социален комитет: | 26 септември 2007 г. |

Дата на становището на Комитета на регионите: | 10 октомври 2007 г. |

Дата на позицията на Европейския парламент, първо четене: | 15 януари 2008 г. |

Дата на приемане на политическото споразумение на Съвета: | 7 април 2008 г. |

Дата на приемане на общата позиция на Съвета: | 23 юни 2008 г. |

Дата на становището на Европейския парламент, второ четене: | 23 октомври 2008 г. |

3. Цел на предложението

Целта на предложението, прието от Комисията на 24 януари 2007 г. е да улесни обсъжданията на летищните такси между летищата и авиокомпаниите. Предложението въвежда някои основни правила за процедурите за събиране на таксите. Тези правила се основават на общоприети принципи, вече одобрени от държавите-членки в съвета на Международната организация за гражданска авиация. Първият принцип цели осигуряване на редовни консултации между летищата и авиокомпаниите по отношение на таксите, на които и двете страни могат да изразят и развият вижданията си. Целта е да се гарантира, че летищата са се консултирали с авиокомпаниите и са ги информирали, преди да вземат решение за летищните такси. Вторият принцип засяга прозрачността по отношение на елементите, които образуват основата на летищните такси. Тази информация ще се обсъжда на редовните консултации. Забраната за дискриминиране между авиокомпаниите е третият принцип.

Предложението също предлага създаването на независим регулаторен орган във всяка държава-членка. Този орган ще надзирава събирането на таксите и ще следи за изпълнението на съответните разпоредби на директивата. Органът ще реагира на жалби на страните относно летищните такси.

4. Становище на Комисията относно измененията, внесени от Европейския парламент

4.1. Изменения, които Комисията приема

- С изменения 1, 4, 14, 8, 9, 10, 18 и 27 на Европейския парламент се подобрява значително яснотата на текста в сравнение с общата позиция на Съвета.

- Изменения 5, 6, 11, 12, 13, 16, 17, 20, 21, 22, 24, 25, 26, 28, 29, 30 и 31 са много близки до първоначалното предложение на Комисията по няколко въпроса. По-конкретно наименование и срокове.

- Европейският парламент прие също две изменения, които поясняват някои аспекти, свързани с финансирането. С изменение 7 се въвежда съображение, което пояснява, че предварителното финансиране на летищната инфраструктура трябва да бъде придружено от предпазни мерки. С изменение 15 се въвежда изискване летищата да предоставят информация относно всяко финансиране, предоставено от публични органи.

- С изменение 19 допълнително се утвърждава принципът за недискриминиране.

- С изменение 23 се пояснява, че функциите на независимия надзорен орган могат да бъдат делегирани.

- С изменения 2 и 3 допълнително се поясняват причините за включването на най-голямото летище на всяка държава-членка в приложното поле на директивата.

- Следователно Комисията може да приеме всички изменения.

- Освен това измененията потвърждават постигнатото съгласие между институциите. Съветът вече изпрати писмо до Парламента, с което одобрява измененията, предложени от Парламента.

5. Заключение

В съответствие с член 250, параграф 2 от Договора за ЕО Комисията изменя предложението си по описания по-горе начин.